Sveta Grigorjeva

Sveta (Svetlana) Grigorjeva (sündinud 16. jaanuaril 1988 Tallinnas) on Eesti koreograaf, tantsija, luuletaja, kultuurikriitik ja publitsist.

Ta on üles kasvanud Lasnamäel ja lõpetanud 2007. aastal Tallinna Kuristiku Gümnaasiumi hõbemedaliga. Aastatel 2008–2013 on ta õppinud Tallinna Ülikoolis koreograafiat, lõpetanud magistrikraadiga. Ta on täiendanud end 2011. aastal Prantsusmaal Nice'is (Université Nice-Sophia-Antipolis) ja lavastanud 2012. aastal programmi EMCDA Network raames Gröönimaal ("Welcome to the Jungle"). Aastatel 2017–2022 õppis Grigorjeva koreograafiat Saksamaal Gießenis Justus-Liebigi ülikoolis, kust sai oma teise magistrikraadi.

2023. aastal astus Sveta Grigorjeva Eesti Muusika- ja Teatriakadeemia doktorantuuri, kus uurib nüüdistantsu poliitilisust.

Luuletajana debüteeris Sveta Grigorjeva ajakirjades Värske Rõhk ja Vikerkaar. 2013. aasta sügisel ilmus tema debüütkogu "kes kardab sveta grigorjevat?".

Looming
 Lavastaja-koreograaf (enamasti ka tantsija) 
"Keda ma täna tantsin" (2011)
"SÕP-RUS-EST" (2012)
"Welcome to the Jungle" (2012)
"Hoiak" (2014)
"Smells Like Team Spirit" (2015)
„TEKHNE“ (2020)
„FAKERZ“ (2021)
"Tantsud, mille saatel uinuda, unistada, puhata ja vastupanu osutada" (2023, Inglikoor ja Sõltumatu Tantsu Lava)
"SÜTITAJAD" (2024, Kanuti Gildi SAAL)
"Gargantua" (2025, VAT Teater)

Lisaks osalenud korduvalt tantsijana teiste koreograafide-lavastajate töödes.

Sveta Grigorejeva lavastuste põhjalikuma nimekirja leiab Eesti Teatri Agentuuri andmebaasist.

 Luulekogud 
 "kes kardab sveta grigorjevat?" (Värske Raamat, 2013)
 "american beauty" (Suur Rida, 2018)
 "Frankenstein" (Suur Rida, 2023)

Hasso Krull on kirjutanud Sveta Grigorjeva luule kohta järgmist: „Kuskil võib tõepoolest olla keegi, kes Sveta Grigorjevat kardab – või täpsemalt, keegi, kes kardab tema luuletusi. Miks just luuletusi? Väga lihtsalt põhjusel: autori isikus pole mitte midagi ähvardavat. Temas pole isegi midagi ebatavalist. Vastupidi, temas on just midagi rõhutatult tavalist, tüüpilist, triviaalset, midagi eriti lihtsat ja ootuspärast. Tõsi küll, see lihtne ja ootuspärane käristatakse ootamatult katki, nii et nähtavale tuleb rebitud, hatune pind: “purustan oma ilu // ja ülejäänust / ehitan üles persekukkund inimeste / kuningriigi” (lk 22). Kuid katki käristatakse see just luuletustes: täpsemalt, neis luuletustes purustatakse üks ilu, et nähtavale tuleks midagi muud, midagi kummalist, ebatavalist ja veidrat, midagi mööduvat, põgusat, sattumuslikku… See “midagi muud” ongi tänapäeva ilu, mida võib soovi korral nimetada modernsuseks – sest nagu arvas vana aukussilmne dekadent, “pole paremat sõna kõnealuse idee väljendamiseks”."http://www.vikerkaar.ee/teil-pole-oigust-olevikku-ara-polata/

Tema luulet on avaldatud 2023. aasta kogumikus "Eesti novell".

 Esseistika 

 "Kliitor on anarhist" (Suur Rida, 2024)

 Näitekirjandus 

 "Woke & vihane" (noortenäidend, koos Mihkel Seedriga). Näidendi lavastas 2022. aastal VAT Teatris Christian Römer. 

Tunnustus
 2011 Mait Agu stipendium (soololavastus "Keda ma täna tantsin", bakalaureusetöö)
 2012 Sõltumatu Tantsu Ühenduse aasta tulija (lavastus "SÕP-RUS-EST")
 2013 Tallinna Ülikooli kirjandusauhindKirjandusauhinna laureaadid. Tallinna Ülikooli veebisait. (Vikerkaares ilmunud lühipalad ("Sotsiaaldemokraat ja monarhia" jt) luuletused ("*ja siis ükspäev ärkasin üles …" jt))
 2014 Vikergallupi aasta debüüdi hääletuse võitja (luulekogu "kes kardab sveta grigorjevat")
 2024 Sirbi laureaatSirbi laureaadid 1964–2024. Sirp. (kaastööd "Kuidas portreteerida naist?", "Emadus kui revolutsiooniline praktika", "Holokausti-maailmast hoolimise-maailma", "Rohkem võimestavaid naisi ja mitte meestest halle kardinale!")
 2024 Eesti Teatriliidu tantsuauhind (lavastus "Tantsud, mille saatel uinuda, unistada, puhata ja vastupanu osutada" (Inglikoor ja Sõltumatu Tantsu Lava))
 2025 Jaan Krossi kirjandusauhind (2023. aastal ilmunud luulekogu "Frankenstein" eest)
 2025 Eesti Kultuurkapitali kirjanduse sihtkapitali aastaauhind esseistika kategoorias (raamatu "Kliitor on anarhist" eest)
Auhinnanominatsioonid
 2025 Eesti naiskirjanduse auhinna kandidaat ("Kliitor on anarhist")

 Viited 

 Välislingid 

 Luuletusi 
*kunagi ehmusin… jt luuletusi Vikerkaar, aprill 2014
http://va.ee/11-luule/79-sveta-grigorjeva-american-beauty-jt-luuletusi
Jüri Üdi klubi: Sveta Grigorjeva – “Musta pori näkku”
Jüri Üdi klubi: Sveta Grigorjeva - "Kui olin väike" YouTube
Guugliluule – Sirp, 8. november 2019

 Kirjandus 
Teil pole õigust olevikku ära põlata Vikerkaar, detsember 2013
Nädala raamat: Luule nagu libahunt Eesti Ekspress, 20. detsember 2013

 Intervjuud 
"Sveta Grigorjeva: Mul ei ole lavakeelt, mul on lavaleek" Müürileht, 21. aprill 2014
"Sveta Grigorjeva: tantsija on lihtsalt mingi luuser" 14. jaanuar 2015
Pille-Riin Larm, Sveta Grigorjeva ≠ Sveta Grigorjeva Sirp, 7. detsember 2018 (leitav ka Digaris)

 Kõned 
 "Sveta Grigorjeva: unistan riigist, kus igaüks saab unistada suurelt" ERR, 20. august 2020

Kategooria:Eesti tantsijad
Kategooria:Eesti koreograafid
Kategooria:Eesti luuletajad
Kategooria:Tallinna Ülikooli vilistlased
Kategooria:Sündinud 1988